Slika na kojoj se prikazuje simbol, crveno, emblem, zastava

Sadržaj generiran uz AI možda nije točan.

R E P U B L I K A H R V A T S K A

VARAŽDINSKA ŽUPANIJA

GRAD VARAŽDINSKE TOPLICE

GRADSKO VIJEĆE

KLASA: 340-02/25-01/2

URBROJ: 2186-26-01-25-1

Varaždinske Toplice, listopada 2025.

Na temelju članka 47. stavak 6. Zakona o prijevozu u cestovnom prometu (“Narodne novine”, broj: 41/18, 98/19, 30/21 89/21, 114/22, 136/24), članka 31. Statuta Grada Varaždinskih Toplica („Službeni vjesnik Varaždinske županije“, broj: 10/21) i članka 26. Poslovnika Gradskog vijeća Grada Varaždinskih Toplica („Službeni vjesnik Varaždinske županije", broj: 7/13, 26/13, 4/18, 83/19, 10/21, 71/21, 89/21, 102/22), Gradsko vijeće Grada Varaždinskih Toplica na sjednici održanoj listopada 2025. godine, donosi

O D L U K U

o autotaksi prijevozu

OPĆE ODREDBE

Članak 1.

Ovom Odlukom utvrđuju se lokacije i opremljenost autotaksi stajališta, način njihova korištenja, postupak izdavanja rješenja o dozvoli za obavljanje autotaksi prijevoza i visina naknade za izdavanje dozvole za obavljanje autotaksi prijevoza, te oblik i sadržaj dozvole.

Članak 2.

Autotaksi stajališta su određena i uređena mjesta na kojima stoje autotaksi vozila i primaju putnike.

Autotaksi stajalište na području Grada Varaždinskih Toplica je:

1. Trg Republike Hrvatske – 1 mjesto

U slučaju potrebe, gradonačelnik na prijedlog Jedinstvenog upravnog odjela može odrediti i druge lokacije za autotaksi stajališta.

Članak 3.

Autotaksi stajalište obilježava se vertikalnom i/ili horizontalnom signalizacijom.

Troškove uređivanja, održavanja i označavanja autotaksi stajališta na javnim površinama snosi Grad Varaždinske Toplice.

Članak 4.

Na autotaksi stajalištu ne smije stajati više vozila nego što ima obilježenih mjesta za autotaksi vozila.

Na autotaksi stajalištu nije dozvoljeno parkiranje i zaustavljanje drugih vozila.

RJEŠENJE O DOZVOLI

Članak 5.

Zahtjev za izdavanje dozvole za obavljanje autotaksi prijevoza, pravna ili fizička osoba - obrtnik, podnosi Jedinstvenom upravnom odjelu Grada Varaždinskih Toplica, u pisanom ili elektroničkom obliku. Uz zahtjev treba priložiti presliku važeće licencije za obavljanje autotaksi prijevoza putnika, te dokaz o uplati naknade za izdavanje dozvole.

Po zaprimljenom zahtjevu, Jedinstveni upravni odjel Grada Varaždinskih Toplica utvrditi će da li podnositelj ispunjava propisane uvjete te će u roku od 15 dana od dana podnošenja urednog zahtjeva donijeti rješenje o dozvoli za obavljanje autotaksi prijevoza koje će dostaviti podnositelju zahtjeva u izvorniku.

Ako Jedinstveni upravni odjel Grada Varaždinskih Toplica ne odluči o zahtjevu u roku od 15 dana od dana podnošenja urednog zahtjeva, po zahtjevu će postupati nadležno Ministarstvo koje će donijeti odgovarajuće Rješenje u roku od idućih 15 dana.

Članak 6.

Dozvola se izdaje na razdoblje od 5 godina, a najdulje do dana isteka licencije.

Dozvolu može koristiti samo prijevoznik kojem je izdana te nije prenosiva.

Članak 7.

Ako autotaksi prijevoznik podnosi zahtjev za obnovu dozvole iz članka 5. stavka 2. ove Odluke obvezan je dokazati ispunjavanje uvjeta za dobivanje licencije za obavljanje autotaksi prijevoza putnika.

Zahtjev iz prethodnog stavka ovog članka podnosi se najkasnije dva mjeseca prije isteka roka važenja dozvole.

Članak 8.

Ako Jedinstveni upravni odjel Grada Varaždinskih Toplica utvrdi da podnositelj zahtjeva ne ispunjava propisane uvjete za izdavanje ili obnovu dozvole iz članka 5. stavka 2. ove Odluke, odbiti će zahtjev rješenjem. Protiv tog Rješenja može se izjaviti žalba nadležnom Ministarstvu.

Članak 9.

Izvornik dozvole nalazi se u sjedištu autotaksi prijevoznika.

Za vrijeme obavljanja autotaksi prijevoza, odnosno tijekom vožnje, autotaksi prijevoznik obvezan je u vozilu imati presliku dozvole iz članka 5. stavka 2. ove Odluke.

Članak 10.

Jedinstveni upravni odjel obvezan je sve izdane dozvole za autotaksi prijevoz putnika te podatke o vozilima kojima se obavlja autotaksi prijevoz upisati u evidenciju izdanih licencija i dozvola za autotaksi prijevoz.

Članak 11.

Uz rješenje o dozvoli iz članka 5. stavka 2.ove Odluke izdaje se dozvola, a ista sadrži:

- grb Republike Hrvatske s nazivom Republika Hrvatska, naziv Varaždinska

županija, naziv Grad Varaždinske Toplice, naziv Jedinstveni upravni odjel,

- naziv koji glasi: Dozvola za obavljanje autotaksi prijevoza,

- broj dozvole koji čini redni broj/godina upisa u upisnik,

- klasu i urudžbeni broj izdane dozvole,

- mjesto i datum izdavanja dozvole,

- područje na kojem će se autotaksi prijevoz obavljati,

- ime i prezime, odnosno naziv i sjedište prijevoznika,

- rok važenja dozvole,

- pečat i potpis.

Dozvola iz prethodno stavka ovog članka je tiskana uz ovu Odluku i čini njen sastavni dio.

NAKNADE ZA IZDAVANJE DOZVOLE

Članak 12.

Naknada za izdavanje dozvole za autotaksi prijevoz utvrđuje se u visini od 100,00 eura.

Naknada za izdavanje dozvole naplaćuje se ovisno o najvećem broju vozila kojima se planira obavljati autotaksi prijevoz putnika, i to tako da se za jedno do dva vozila naplaćuje iznos kao za jednu dozvolu, za tri do deset vozila naplaćuje se iznos kao za šest dozvola, za 11 do 50 vozila naplaćuje se iznos kao za 30 dozvola, za 51 do 100 vozila naplaćuje se iznos kao za 70 dozvola, a za više od 100 vozila naplaćuje se iznos kao za 100 dozvola.

Naknadu iz stavka 1. ovog članka autotaksi prijevoznik dužan je uplatiti u korist proračuna Grada Varaždinskih Toplica prije izdavanja dozvole.

Članak 13.

Uz Ministarstvo mora, prometa i infrastrukture, Ministarstvo unutarnjih poslova, Ministarstvo financija, Carinsku upravu, nadzor nad obavljanjem autotaksi prijevoza putnika obavlja i Jedinstveni upravni odjel Grada Varaždinskih Toplica koji u obavljanju nadzora ima ovlast pregledati dokumentaciju, licenciju, dozvolu, vozilo i vozača i ukoliko utvrdi nepravilnosti o tome sastavljaju pisano izvješće i dostavljaju ga inspekciji cestovnog prometa na daljnje postupanje.

Članak 14.

Ova Odluka stupa na snagu osmi dan od dana objave u „Službenom vjesniku Varaždinske županije“.

PREDSJEDNIK

GRADSKOG VIJEĆA

Josip Hajduk, bacc. ing. aedif.

Slika na kojoj se prikazuje simbol, crveno, emblem, zastava

Sadržaj generiran uz AI možda nije točan.

**REPUBLIKA HRVATSKA**

**VARAŽDINSKA ŽUPANIJA**

**GRAD VARAŽDINSKE TOPLICE**

**Jedinstveni upravni odjel**

KLASA:

URBROJ:

Varaždinske Toplice, (datum i godina) Broj dozvole: \_\_\_/\_\_\_\_

**D O Z V O L A**

**ZA OBAVLJANJE AUTOTAKSI PRIJEVOZA**

(naziv autotaksi prijevoznika)

Smije obavljati autotaksi prijevoz

NA PODRUČJU GRADA VARAŽDINSKIH TOPLICA

Rok važenja dozvole:\_\_\_\_\_\_\_\_\_\_\_

PEČAT I POTPIS